På arbeidsplassen er krav til personlig verneutstyr meget forskjellig ut fra hvilket arbeid man utfører. Bruk av personlig verneutstyr er en del av arbeidet med helse, miljø og sikkerhet og krav til et minimum av utstyr reguleres av nasjonale og lokale lover og regler. I tillegg har vanligvis arbeidsgiver egne prosedyrer for å identifisere farer på arbeidsplassen, forhindre ulykker og eksponering for skadelige situasjoner og stoffer, og krav til bruk av personlig verneutstyr i henhold til dette.